הטמנת פתקים בכותל המערבי

הטמנת פתקים בכותל המערבי היא מנהג של בקשות כתובות המופנות לבורא עולם, ששמים אותן בחרכים בין אבני הכותל המערבי. תחילת המנהג של הטמנת פתקים בכותל המערבי המכילים תפילות ובקשות כתובות לאלוהים בסדקי הכותל המערבי התרחשה בראשית המאה ה-18, ונובעת מהמסורת היהודית כי השכינה נמצאת בכותל המערבי. עם זאת, קיימת מחלוקת בשאלה האם מותר על פי ההלכה להכניס פתקי נייר אל סדקי הכותל. בספר "מסעות ירושלים", שנדפס בשנת תרצ"א, מיוחס המנהג לרב חיים בן עטר, שהורה לאדם עני להניח פתק בין אבני הכותל, ובכך לזכות לפרנסה. כיום מוטמנים בכותל המערבי מאות אלפי פתקי תפילה או משאלות מדי שנה, על ידי מבקרים בכותל ועל ידי נציגים המקבלים בקשות דרך הקרן למורשת הכותל המערבי. השירותים המקוונים מציעים למבקשים לשלוח את בקשתם בדואר אלקטרוני, פקס או הודעות טקסט ולאחר מכן בקשתם מודפסת ומונחת בכותל. נכון לניסן תשפ"ג, אפריל 2023 נשלחו למעלה מ-83 רבבות של פתקים. הפתקים המונחים בכותל כתובים כמעט בכל שפה. אורכם של הפתקים משתנה ממילים ספורות לבקשות ארוכות מאוד. הם נכתבים על מגוון רחב של ניירות, כולל נייר צבעוני, נייר מחברת ועוד. פעמיים בשנה - לקראת ראש השנה ולקראת חג הפסח - מפנים רב הכותל ועוזריו את הפתקים שנותרו בכותל, כדי לפנות מקום לפתקים חדשים. מלאכת הפינוי נעשית בעזרת מקלות עץ ולא מתכת, מחמת הזהירות שלא יפגעו אבני הכותל. כדי לכבד את הפתקים וכדי למנוע בזיון של פתקים שנכתבו בהם דברים קדושים הפתקים נאספים ומועברים לגניזה בבית הקברות היהודי בהר הזיתים. המסורת של הטמנת פתקים בכותל לא אומצה על ידי הנצרות או דתות אחרות, אך עם זאת מספר אפיפיורים עלו לכותל והטמינו פתקים בין הסדקים. בין האפיפיורים שעלו היה יוחנן פאולוס השני בשנת 2000 ובנדיקטוס השישה עשר בשנת 2008. בפתק שנכתב על ידי יוחנן פאלוס השני נכתבו הדברים הבאים: ”אלוהי אבותינו, אתה בחרת באברהם ובצאצאיו להביא את שמך אל העמים. אנו נעצבים עמוקות על התנהגותם של אלה שלאורך ההיסטוריה גרמו סבל לילדיך אלה ומבקשים את מחילתך. ברצוננו להתחייב לאחווה אמיתית עם אנשי הברית. ירושלים, 26 במרץ 2000”. מספר אישי ציבור אמריקניים עלו גם הם לכותל והטמינו שם פתקים, ביניהם הילרי קלינטון בשנת 2005 והסנאטור ברק אובמה בשנת 2008. הפתק שהטמין אובמה הודלף למעריב (צעד שספג ביקורת רבה הן בישראל והן בארצות הברית), ובעקבות הדליפה המשטרה חקרה את העניין. ב-22 במאי 2017 הפך הנשיא האמריקאי דונלד טראמפ לנשיא ארצות הברית הראשון שביקר בכותל במהלך תקופת כהונתו, והטמין פתק בין אבני הכותל. גם סגנו של טראמפ, מייק פנס, ביקר בכותל ב-2018 והטמין בו פתק. קוויטל מדיה וקבצים בנושא הטמנת פתקים בכותל המערבי בוויקישיתוף אלחנן נפתלי פרינץ, "הכנסת פתק לכותל המערבי", אבני דרך - ו, ירושלים תשע"ד, באתר אוצר החכמה (צפייה מוגבלת למנויים) מרדכי צבי הלוי ציון, "פתקים בכותל", שו"ת ארץ ישראל, מעלה אדומים תשע"ה, עמ' קכ"ט–ק"ל, באתר אוצר החכמה (צפייה חופשית – מותנית ברישום) יהודה ברכה, "בענין מה שנהגו לשים פיתקא טבא בכותל המערבי", ברכת יהודה <שו"ת> - ה, סימן ט', ירושלים תשע"ד, עמ' רפ"ד–רפ"ה, באתר אוצר החכמה (צפייה מוגבלת למנויים) מצלמות הכותל, באתר הכותל המערבי, ירושלים israel, בכפפות וכלי עץ: עשרות אלפי פתקים פונו מהכותל לפני חג הפסח - חג הפסח, באתר הכותל המערבי, ירושלים, ‏2023-04-02 מהו מקור המנהג לשים פתקים בכותל? באתר הכול על ירושלים הרב שלמה אבינר, ‏הרב צבי יהודה הסתייג מהכנסת פתקים לתוך הכותל, באתר "סרוגים", 21 באוקטובר 2012 הרב אליהו זייני, ‏הרב, האם לשים פתק בכותל זו עבודה זרה?, באתר "סרוגים", 17 במאי 2012 Goldstein, M. (1931). Ma'asos Yerushalaim "Not in Yerushalayim? Send a Kvittel to the Kosel via Twitter". matzav.com. 22 ביולי 2009. נבדק ב-2010-01-18. {{cite web}}: (עזרה) שלח פתק לכותל, באתר הכותל המערבי, ירושלים ערוץ 7, צפו: ניקיון פסח גם מהכותל-המערבי, באתר ערוץ 7, 10 באפריל 2019 Hillary Clinton visits Western Wall, Haaretz.com (באנגלית) אבישי בן חיים ומיה בנגל, הפתק של אובמה, באתר nrg‏, 25 ביולי 2008 בארה"ב המומים מפרסום הפתק של אובמה, באתר וואלה, 27 ביולי 2008 מארק שון, המשטרה תחקור את "מעריב" על הוצאת הפתק של ברק אובמה מהכותל, באתר כלכליסט, 4 בספטמבר 2008 כתבי חדשות 2, ‏היסטוריה: טראמפ הניח פתק בכותל, באתר ‏מאקו‏, 22 במאי 2017 Eglash, Ruth; Johnson, Jenna. "Prospects of peace elusive as Pence wraps up visit to Middle East". Washington Post (באנגלית אמריקאית). ISSN 0190-8286. נבדק ב-2021-02-16.